b'\n_START_ARTICLE_\nZlatko Bisail\n_START_SECTION_\n\xc5\xbdivljenje in delo\n_START_PARAGRAPH_\nZlatko Bisail je za\xc4\x8detnik raketnega in mno\xc5\xbei\xc4\x8dnega letalskega modelarstva pri nas. Na Dunaju je \xc5\xa1tudiral strojni\xc5\xa1tvo in tu 24. maja 1928 kot prvi na svetu uspe\xc5\xa1no preskusil model raketnega letala RMFI. V letih 1931\xe2\x88\x921932 je gradil velik model letala z reaktivnim motorjem. V nem\xc5\xa1\xc4\x8dini je napisal priro\xc4\x8dnik za modelarstvo (1931) in uvajal to letalsko disciplino kot mno\xc5\xbei\xc4\x8dno dejavnost. V letih 1934\xe2\x88\x921941 je deloval v Srbiji in izdal 3 modelarske priro\xc4\x8dnike. Leta 1958 je s knjigo o Edvardu Rusjanu izdal prvo delo iz slovenske letalske zgodovine.'